Δελτίο Τύπου
Αθήνα, 7 Μαΐου 2016
 
 
Χρήστος Σίκκης
«ένα καράβι φορτωμένο με τραγούδια από την Κύπρο, το Αιγαίο και τη Σμύρνη»
 
Ο Χρήστος Σίκκης, ίσως ο σημαντικότερος εκπρόσωπος της κυπριακής παραδοσιακής μουσικής τα τελευταία 30 χρόνια, έρχεται «με ένα καράβι φορτωμένο με τραγούδια» στο «Πέραν, το καφέ αμάν της πόλης» την Κυριακή 15 Μαΐου, στις τρεις το μεσημέρι, για να μας ταξιδέψει από τη Μικρά Ασία στα Δωδεκάνησα και από την Κρήτη στην Κύπρο. 
Παίρνουν μέρος οι μουσικοί: Κώστας Κίκιλης (βιολί), Στέλιος Κατσιάνης (λαούτο), Μαρία Θεοφανίδου (πολίτικο λαούτο-τραγούδι) και Ανδρέας Σίκκης (νέυ-φλογέρες-κρουστά).
Φιλική συμμετοχή σε οριένταλ χορό η Γεωργία Σκουλαρίκου.
Ο Κύπριος μελετητής της παραδοσιακής μουσικής και τραγουδιστής γεννήθηκε στην Αραδίππου κοντά στην Λάρνακα. Σπούδασε στην Παιδαγωγική Ακαδημία της Κύπρου και εργάστηκε σαν δάσκαλος για δύο χρόνια στην Κύπρο. Το 1971 ήρθε στην Αθήνα. Παράλληλα με τις μουσικές του σπουδές στο Εθνικό Ωδείο, άρχισε να τραγουδάει στο ελληνικό ραδιόφωνο και στην τηλεόραση παραδοσιακά τραγούδια της πατρίδας του. Από το 1973 συμμετέχει σε συναυλίες σε χωριά και πόλεις της Ελλάδας και του εξωτερικού. Στην προσωπική του δισκογραφία ανήκουν οι δίσκοι: Ώρα Καλή (1987), Τραγούδια από την Κύπρο (1990), Κύπρος της Γης Παράδεισος (1993), Έλληνες Ακρίτες (1998), και Φύσα Βοριά μου (2007).
Είσοδος: Τραπέζι: 6,00 ευρώ/άτομο. 
Πληροφορίες στο σύνδεσμο: http://peran.gr/mousiko-imerologio/716-/event_details 
 
Κρατήσεις: 210-25.33.896
 
«Πέραν, το καφέ αμάν της πόλης»
Λεωφόρος  Δεκελείας 20,  Νέα Χαλκηδόνα

